ఘజియాబాద్: తోటి మనిషిపై అనుమానంతో మనిషి ఎంత ఉన్మాదిగా ప్రవర్తిస్తాడో కళ్లకుకట్టే ఉదంతమిది... ఉత్తరప్రదేశ్లోని ఘజియాబాద్కు చెందిన 35 ఏళ్ల ఓ వ్యక్తి తన భార్యకు అక్రమ సంబంధం ఉందని అనుమానిస్తూ కట్టుకున్న భార్యను కాల్చి చంపాడు. అక్కడి నుంచి శవాన్ని తీసుకుని ఆమె పుట్టింటికి వెళ్లి అత్తపైనా కాల్పులు జరిపాడు. మళ్లీ అక్కడి నుంచి భార్య మృతదేహాన్ని కారులోనే తరలిస్తూ మరో ఆరుకిలోమీటర్లు ప్రయాణించేలోపు పోలీసులు పట్టుకున్నారు. పోలీసులు తెలిపిన వివరాల ప్రకారం...  బుధవారం సాయంత్రం 5 గంటలకు సతేంద్ర టియోటియా తన భార్య రాజ్కుమారిని కారులో ఎక్కించుకుని ఊరి వెలుపల పొలాలకు తీసుకెళ్లాడు. ఆమెపై మూడు రౌండ్లు కాల్పులు జరిపాడు. అక్కడి నుంచి తీసుకెళ్లి కారు తన ఇంటి ముందు ఆపి లోపలికి వెళ్లాడు. కారులో రక్తమోడుతూ కనిపించిన ఆమెను కాపాడేందుకు స్థానికులు ప్రయత్నించేలోపు బయటికి వచ్చి వేగంగా డ్రైవ్ చేస్తూ పుట్టింటికి తీసుకెళ్లాడు. అక్కడ అత్తపైనా రెండు రౌండ్లు కాల్పులు జరిపి పారిపోయాడు. ఈ దారుణకాండపై సమాచారం అందుకున్న పోలీసులు నిందితుడిని ఆరుకిలోమీటర్లు వెళ్లేలోపే అదుపులోకి తీసుకున్నారు. కాగా వీరికి ముగ్గురు చిన్నపిల్లలు ఉన్నారు. తన భార్య తనతో సఖ్యంగా ఉండడంలేదన్న కారణంతోనే కాల్చి చంపానని  సదరు ఉన్మాది పేర్కొన్నాడు. అతడి నుంచి  పోలీసులు రెండు ఆయుధాలను స్వాధీనం చేసుకున్నారు.
ghajiabad: thoti manishipai anumaanamtho manishi entha unmaadigaa pravartistaado kallakukatte udantamidi... uttarapradesloni ghajiyaabaadku chendina 35 ella oo vyakti tana bhaaryaku akrama sambandham undani anumaanistuu kattukunna bhaaryanu kaalchi champadu. akkadi nunchi shavaanni teesukuni aame puttintiki velli attapainaa kaalpulu jaripadu. malli akkadi nunchi bharya mrutadehaanni kaarulone taralistuu maro aarukilomeetarlu prayaaninchelopu poliisulu pattukunnaru. poliisulu telipina vivaraala prakaaram...  budhavaaram saayantram 5 gantalaku satendra tiotia tana bharya rajkumarini kaarulo ekkinchukuni oori velupala polaalaku teesukellaadu. aamepai moodu roundlu kaalpulu jaripadu. akkadi nunchi teesukelli kaaru tana inti mundu aapi lopaliki vellaadu. kaarulo raktamodutuu kanipinchina aamenu kaapaadenduku sthaanikulu prayatninchelopu bayatiki vachi vegamgaa drive chestu puttintiki teesukellaadu. akkada attapainaa rendu roundlu kaalpulu jaripi paaripoyaadu. ee daarunakaandapai samacharam andukunna poliisulu ninditudini aarukilomeetarlu vellelope adupuloki teesukunnaru. kaga veeriki mugguru chinnapillalu unnaaru. tana bharya tanatho sakhyamgaa undadamledanna kaaranamtoonae kaalchi champanani  sadaru unmaadi perkonnadu. atadi nunchi  poliisulu rendu aayudhaalanu swaadheenam chesukunnaru.